A)

Az 1) cikk 1. pontja szerinti „Conegliano Valdobbiadene – Prosecco” borok készítésére alkalmas szőlőfajták termesztési területe a következő településekhez tartozó dombvidék: Conegliano – San Vendemiano – Colle Umberto – Vittorio Veneto – Tarzo – Cison di Valmarino – San Pietro di Feletto – Refrontolo - Susegana – Pieve di Soligo – Farra di Soligo – Follina - Miane – Vidor - Valdobbiadene. A terület pontos körülhatárolása: a terület határainak leírásához a Valdobbiadenétől nyugati irányban körülbelül három kilométerre található Fornace helységet (tengerszint feletti magassága 175 m) tekintjük a kiindulási pontnak, ott, ahol a Valdobbiadene és Segusino települések közigazgatási területének határa keresztezi a Valdobbiadene és Segusino közötti utat. A terület határa e két település közigazgatási határa mentén halad tovább Col Antich-ig, ahol a tengerszint felett 500 méterrel elkanyarodik és egészen a Combai közelében található Ca’ Pardolin-ig halad tovább, innen pedig az ösvényen lefelé haladva a Via Cimavilla, majd a Via Trieste utcákon keresztül eljut a falu főterére. Innen a templomhoz vezető úton továbbhaladva eljut a Duel tejgazdaságig, majd végigfut a dombtetőn, keresztezi a Miane és Campea közötti utat, felmegy a Tenade hegyre és a dombtetőn továbbhaladva eléri a Follina és Pieve di Soligo közötti út mentén található Tre Ponti nevű helységet. Keresztezi az utat, majd ismét felfelé halad a Croda di Zuel dombra, melynek gerincén végigfutva elhalad a 356 méteres magasságban fekvő kis S. Lucia templom, majd „Zuel di là” és Resera helységek előtt; a Resera és Tarzo közötti út vonalát követi, majd belefut a Revine és Tarzo közötti útba. Ettől a kereszteződéstől a terület határa követi az említett út vonalát, eléri Tarzo, majd Corbanese településeket, végül Ponte Masetben keresztezi a Refrontolo és Cozzuolo közötti utat, innen Tarzo és Vittorio Veneto között halad tovább, amíg el nem éri a Piai és Perdonanze-féle bekötőutat és ezen halad tovább, amíg nem keresztezi a Cervada patakot, innentől a patak mentén halad tovább a Cozzuolo és Vittorio Veneto közötti út keresztezéséig, majd az úton tovább a város felé egészen addig, amíg keresztezi azt az utat, amelyik Coneglianóból Vittorio Veneto központjába vezet; majd Conegliano irányába vezet le egészen S. Giacomo di Vegliáig, itt pedig S. Martino di Colle Umberto irányába fordul. Campion után jobbra fordul a S. martinói helyi útra és elmegy Colle Umbertóig, ahol az 5. sz. kapunál ráfordul az 51. sz. főútra (más néven Alemagna útra) Conegliano irányába. A Gai csomópontnál, miután áthaladt a pontebbanai vagy a 13. sz. főút kereszteződésén, Conegliano város új elkerülőútján halad tovább, majd Ferreránál rátér a 13. sz. főútra. Ezt követően a terület határa eléri Susegnát, ahol közvetlenül a település után nyugatra fordul a Colfoscóba vezető út mentén (amelyet „Strada della Barca” néven is ismernek). Colfoscóból a „Mercatelli” utat követve elérkezik a Falze’ csomópontig, hogy ott elforduljon és a régi úton (Ponte Priula és Pieve di Soligo között a Via Chisinire vezető út) elérje Pieve di Soligót. A városközpontot átszelve a terület határa a Via Schirattit követve elér Soligóba, itt balra fordul és a Soligo – Vidor-híd főúton halad tovább, Farra di Soligo, Col S. Martino, Colbertaldo, Vidor településeken keresztül, amíg elérkezik a Vidor-hídhoz, ahonnan balra fordulva halad tovább Bigolinóig. Bigolinót elhagyva letér a Valdobbiadenébe vezető útról és balra fordulva az ENEL erőmű helyi útját követi, Villanova faluba, ahol átszeli a La Roggia patakot. Innentől a patak nyomvonalát követi egészen a Piavénál hirtelen kiemelkedő alluviális teraszig, majd a terasz széle mentén halad tovább (lásd a mellékelt regionális térképen „Az alluviális terasz határai”), végül S. Vito után a S. Giovanni templomnál visszatér a Valdobbiadene-Segusino útra; innentől a Valdobbiadene és Segusino közötti országúton haladva visszatér Fornace helységbe és így körbezárja a körülhatárolt területet.